TAXATION DEPARTMENT-IN SAITUALAH GST AWARENESS PROGRAMME HMANG,"1193/2024-2025 16 th July, 2024 : Vawiin khan Mizoram sorkar hnuaia Taxation Department chuan Pu R Zosiamliana, Commissioner of State Tax hovin Saitualah sumdawngte leh contractor-te tan Goods and Services Tax (GST) chungchang zirtirna hun (Awareness Programme) an buatsaih a. GST Nodal Officer pahnih, Pu C. Vanlalchhuana, Joint Commissioner of State Tax leh Pu Hrangthanmawia, Asst. Commissioner of State Tax ten GST chungchang zirtirna hun an hmang a ni. Saitual leh Keifang khawchhung aṭangin sumdawngte leh works contractor thahnem tak kalkhawmin GST leh chhiah kalphung zirhona neih a ni a. Zawhna leh chhanna hun tha tak hman a ni. Pi Jenny Lallawmpuii, State Tax Office-in lawmthu sawina hun a hmangin hun a khar a ni. Saitual District-ah hian 9th September, 2023 khan Deputy Commissioner of State Tax office hawn a ni a, tunah hian Pu Michael Lalawmpuia, Asst. Commissioner of State Tax hovin an awm mek a. District thar a nih angin Taxation Department chuan district hmansawn nan tax revenue chungchangah thahnem a ngai hle a. Chhiah hi mipuite chanvo, Sorkar-in mipuite min enkawlna tur a nih avangin mipuite leh sumdawngten ngai pawimawh turin Department hotute chuan an duh hle a ni. Vawiin GST zirhona hunah huan Sorkar-in chhiah a mamawh chhante, GST Dan  hnuaia sumdawngte leh works contractor-ten an tih tur chanvo hrang hrangte leh chhiah pe ṭha duhlote enkawlna dan te zir ho a ni a. A kalkhawmte zing aṭangin zawhna pawimawh tak tak zawh niin, office lama bawhzui turte leh kalpui zui dan turte inhrilh nghal a ni. Attachment Loading attachment...",Dated: 16 th Jul 24 2:21 PM,https://dipr.mizoram.gov.in/post/taxation-department-in-saitualah-gst-awareness-programme-hmang